<classify> HOSPITALI ya Benjamin Mkapa iko kwenye hatua za mwisho za kupeleka madaktari wa figo Japan kwa ajili ya kuwaongezea ujuzi zaidi wa upandikizaji figo, imebainishwa.Hayo yalibainishwa mwishoni mwa wiki hospitalini hapo na Daktari Bingwa wa Magonjwa ya Figo, Dk Kessy Shija alipokuwa akimwelezea Naibu Waziri wa Afya, Maendeleo ya Jamii, Jinsia, Wazee na Watoto, Dk Faustine Ndugulile, aliyetembelea hospitali hiyo kuona jinsi upandikizaji figo inavyofanywa kwa kushirikiana na madaktari kutoka Japan.Tupo katika hatua za mwisho kupeleka madaktari Japan kupata ujuzi zaidi wa upandikizaji wa figo, alisema Dk Kessy.Jumla ya wagonjwa saba wamepandikizwa figo katika hospitali hiyo. Dk Kessy aliwataka waliopandikizwa figo katika hospitali hiyo kufuata masharti yaliyotolewa na madaktari na kutumia dawa ambazo wanapewa kwa ajili ya kuimarisha afya zao.Awali, Dk Ndugulile alisema jumla ya wagonjwa 43, wamepandikizwa figo kwa nchi nzima na kati ya hao, 38 walipatiwa tigo hiyo katika hospitali ya Taifa Muhimbili na wagonjwa saba wametibiwa hospitali ya Benjamin Mkapa.Hivi ninavyoongea tayari mgonjwa mmoja amekwishapandikizwa figo na ameshatoka salama, yupo anaendelea kuangaliwa, lakini wana mpango wa kuwafanyia wengine wawili tutapokuwa tumekamilisha hili tutakuwa na wagonjwa saba ambao wamefanyiwa hospitali hii, amesema Dk Ndugulile.Dk Ndugulile serikali imelenga kuhakikisha kwamba inawajengea uwezo wataalamu wa ndani kufanya upasuaji wa kibingwa ili waweze kuwahudumia watanzania bila msaada kutoka wataalamu wa nje.Lengo na kusudio ni kuhakikisha kwamba tunajenga uwezo wa ndani wa kuweza kufanya upasuaji huu, amesema Dk Ndugulile.Kwa kufanya tiba hiyo hapa nchini, Dk Ndugulile amesema Serikali imeokoa kiasi cha Sh bilioni 4.2 ambazo zingetumika katika matibabu ya wagonjwa 80 hadi 100 ambao wangepelekwa nje ya nchi kwa ajili ya matibabu.  <topic>: KITAIFA 